**INFORMARE**

**privind lansarea spre consultare publică a liniilor directoare TEN-T,**

**anunțată de către Comisia Europeană**

**MINISTERUL TRANSPORTURILOR**, **INFRASTRUCTURII ȘI COMUNICAȚIILOR** informează că Direcția Generală Mobilitate și Transport (DG MOVE) din cadrul Comisiei Europene a lansat spre consultare publică liniile directoare aferente rețelei de transport TEN-T, în vederea revizuirii *Regulamentului (UE) nr. 1315/2013 al Parlamentului European și al Consiliului privind orientările Uniunii pentru dezvoltarea rețelei transeuropene de transport.*

La această consultare sunt invitați să participe actorii implicați în implementarea politicii TEN-T și în utilizarea infrastructurii europene de transport, cei implicați în definirea politicii europene în domeniul transporturilor, dar și publicul larg.

În acest sens, beneficiarii finanțării europene acordate pentru dezvoltarea rețelei de transport din România și nu numai, sunt invitați să acceseze chestionarul conceput de către Comisia Europeană la următorul link: <https://ec.europa.eu/eusurvey/runner/a84f314c-d800-33f8-2094-2476e4c6662c> și să furnizeze răspunsurile lor.

Implicarea beneficiarilor și a altor factori interesați este esențială pentru revizuirea regulamentului sus-numit în cel mai bun mod pentru implementarea politicii TEN-T pe teritoriul României.

Urmare centralizării răspunsurilor, Comisia Europeană va demara procedurile necesare revizuirii Regulamentului (UE) nr. 1315/2013, începând cu a doua jumătate a anului 2020.

**Informaţii complete despre această consultare publică pot fi accesate la același link:** <https://ec.europa.eu/eusurvey/runner/a84f314c-d800-33f8-2094-2476e4c6662c>